ᱡᱚᱭᱯᱟᱞ ᱥᱤᱝ ᱥᱴᱮᱰᱤᱭᱟᱢ

ᱢᱟᱨᱟᱝ ᱜᱚᱢᱠᱮ ᱡᱚᱭᱯᱟᱞ ᱥᱤᱝ ᱥᱴᱮᱰᱤᱭᱟᱢ ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱨᱟᱺᱪᱤ ᱥᱟᱦᱟᱨ ᱨᱮ ᱢᱮᱱᱟᱜ ᱢᱤᱫᱴᱟᱝ ᱥᱟᱸᱜᱮᱼᱡᱚᱥᱟᱱ (ᱢᱟᱞᱴᱤᱼᱯᱟᱨᱯᱟᱥ) ᱥᱴᱮᱰᱤᱭᱟᱢ ᱠᱟᱱᱟ᱾ ᱱᱚᱶᱟ ᱫᱚ ᱑᱙᱗᱘ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ ᱟᱨ ᱵᱤᱨᱥᱟ ᱥᱮᱵᱟ ᱫᱚᱞ ᱟᱜ ᱢᱤᱫᱴᱟᱝ ᱱᱮᱦᱚᱨ ᱛᱟᱭᱚᱢ ᱧᱩᱛᱩᱢᱟᱱ ᱦᱚᱠᱤ ᱠᱷᱮᱞᱳᱰᱤᱭᱟᱹ ᱟᱨ ᱠᱮᱯᱴᱮᱱ ᱡᱚᱭᱯᱟᱞ ᱥᱤᱝ ᱢᱩᱱᱰᱟ ᱧᱩᱛᱩᱢ ᱛᱮ ᱱᱚᱶᱟ ᱨᱮᱭᱟᱜ ᱧᱩᱛᱩᱢ ᱫᱚᱦᱚ ᱦᱩᱭ ᱞᱮᱱᱟ᱾

ᱱᱚᱶᱟ ᱵᱮᱱᱟᱣ ᱛᱟᱭᱚᱢ ᱒᱐᱑᱓ ᱥᱮᱨᱢᱟ ᱦᱟᱹᱵᱤᱡ ᱱᱚᱶᱟ ᱵᱚᱱᱫᱮᱡ ᱫᱚ ᱫᱮᱭᱟ ᱜᱤᱰᱤ ᱟᱠᱟ ᱛᱟᱦᱮᱸ ᱞᱮᱱᱟ, ᱡᱚᱠᱷᱚᱱ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱟᱨ ᱨᱟᱺᱪᱤ ᱢᱤᱭᱩᱱᱤᱥᱤᱯᱟᱞ ᱠᱳᱯᱚᱨᱮᱥᱚᱱ ᱛᱟᱞᱢᱟ ᱥᱚᱨᱠᱟᱨ ᱟᱜ ᱜᱚᱲᱚ ᱛᱮ ᱱᱚᱶᱟ ᱫᱚ ᱢᱤᱫᱴᱟᱝ ᱠᱷᱮᱞᱚᱸᱰ ᱠᱚᱢᱯᱞᱮᱠᱥ ᱨᱮ ᱵᱮᱱᱟᱣ ᱨᱮᱭᱟᱜ ᱩᱭᱦᱟᱹᱨ ᱮ ᱵᱮᱱᱟᱣ ᱞᱮᱫᱟ ᱴ᱾

᱒᱐᱐᱘ ᱥᱮᱨᱢᱟ ᱨᱮ ᱥᱟᱦᱟᱨ ᱩᱛᱱᱟᱹᱣ ᱢᱚᱱᱛᱨᱤ, ᱨᱟᱹᱜᱷᱩᱵᱚᱨ ᱫᱟᱥ ᱠᱷᱚᱱ ᱥᱴᱮᱰᱤᱭᱟᱢ ᱨᱮᱭᱟᱜ ᱴᱷᱟᱶ ᱫᱚ ᱢᱤᱫᱴᱟᱝ ᱥᱚᱯᱤᱝ ᱠᱚᱢᱯᱞᱮᱠᱥ ᱨᱮ ᱵᱮᱱᱟᱣ ᱞᱟᱹᱜᱤᱫ ᱢᱤᱫᱴᱟᱝ ᱠᱟᱛᱷᱟ ᱦᱮᱡ ᱞᱮᱱᱟ ᱢᱮᱱᱠᱷᱟᱱ ᱜᱤᱨᱟᱹᱵᱟᱥᱤ ᱟᱨ ᱠᱷᱮᱞᱳᱰ ᱫᱩᱞᱟᱹᱲᱤᱭᱟᱹ ᱠᱚ ᱥᱟᱶ ᱥᱟᱶᱛᱮ ᱠᱟᱣᱩᱥᱤᱞᱟᱨ ᱠᱚ ᱫᱟᱨᱟᱭ ᱛᱮ ᱱᱚᱶᱟ ᱯᱟᱱᱛᱷᱟ ᱫᱚ ᱵᱤᱨᱩᱫᱽ ᱞᱮᱱᱟ᱾ ᱠᱷᱮᱞᱚᱸᱰ ᱫᱩᱞᱟᱹᱲᱤᱭᱟᱹ ᱟᱨ ᱥᱟᱦᱟᱨ ᱨᱮᱱ ᱦᱚᱲᱠᱚ ᱥᱴᱮᱰᱤᱭᱟᱢ ᱫᱚ ᱨᱩᱠᱷᱤᱭᱟᱹ ᱞᱟᱹᱜᱤᱫ "ᱡᱚᱭᱯᱟᱞ ᱥᱤᱝ ᱥᱴᱮᱰᱤᱭᱟᱢ ᱵᱟᱪᱟᱣ ᱥᱟᱝᱜᱷᱚᱨᱥ ᱥᱳᱢᱤᱛᱤ" ᱠᱚ ᱵᱮᱱᱟᱣ ᱞᱮᱫᱟ᱾

᱒᱐᱑᱓ ᱥᱮᱨᱢᱟ ᱨᱮ ᱢᱤᱫᱴᱟᱝ ᱠᱟᱛᱷᱟ ᱞᱮᱠᱟᱛᱮ, ᱥᱴᱮᱰᱤᱭᱟᱢ ᱫᱚ ᱵᱚᱱᱚᱫᱚᱞ ᱦᱳᱭᱳᱜᱼᱟ ᱟᱨ ᱱᱚᱶᱟ ᱨᱮ ᱓᱐᱐/᱑᱕᱐ ᱢᱤᱴᱟᱨ ᱯᱷᱩᱴᱵᱚᱞ ᱜᱚᱰᱟ, ᱴᱮᱱᱤᱥ ᱠᱳᱨᱴ, ᱵᱮᱰᱢᱤᱱᱴᱚᱱ ᱠᱳᱨᱴ, ᱱᱟᱦᱟᱜ ᱥᱟᱯᱟᱵᱽ ᱥᱟᱶᱛᱮ ᱢᱚᱞᱴᱤᱼᱡᱤᱢᱱᱟᱡᱤᱭᱚᱢ, ᱵᱟᱨᱭᱟ ᱯᱮᱵᱷᱤᱞᱤᱭᱚᱱ, ᱨᱟᱲᱟ ᱥᱮᱨᱢᱟ ᱛᱷᱤᱭᱮᱴᱟᱨ, ᱯᱷᱩᱰ ᱠᱳᱨᱴ ᱟᱨ ᱫᱳᱠᱟᱱ ᱛᱟᱦᱮᱱᱟ᱾  

᱒᱐᱒᱓ ᱥᱮᱨᱢᱟ ᱨᱮᱭᱟᱜ ᱢᱟᱨᱪ/ᱮᱯᱨᱤᱞ ᱨᱮ ᱵᱮᱱᱟᱣ ᱨᱩᱣᱟᱹᱲ ᱛᱟᱭᱚᱢ ᱱᱟᱦᱟᱜ ᱚᱠᱛᱚ ᱨᱮ ᱥᱴᱮᱰᱤᱭᱟᱢ ᱨᱮ ᱟᱭᱢᱟ ᱜᱟᱱ ᱠᱷᱮᱞᱚᱸᱰ ᱦᱩᱭ ᱟᱠᱟᱱᱟ᱾ ᱡᱚᱛᱚᱠᱷᱚᱱ ᱱᱟᱦᱟᱜ ᱠᱷᱮᱞᱚᱸᱰ ᱫᱚ ᱦᱩᱭᱩᱜ ᱠᱟᱱᱟ ᱛᱤᱨᱞᱟᱹ ᱠᱚᱣᱟᱜ ᱮᱥᱤᱭᱟᱱ ᱪᱟᱢᱯᱤᱭᱚᱱᱥ ᱴᱨᱚᱯᱷᱤ ᱒᱐᱒᱓ , ᱒᱗ ᱚᱠᱴᱳᱵᱚᱨ ᱠᱷᱚᱱ ᱕ ᱱᱚᱵᱷᱮᱢᱵᱚᱨ ᱫᱷᱟᱹᱵᱤᱡ ᱦᱩᱭᱩᱜᱼᱟ᱾

ᱱᱚᱣᱟ ᱦᱚᱸ ᱧᱮᱞ ᱢᱮ
 ᱵᱤᱨᱥᱟ ᱢᱩᱱᱰᱟ ᱮᱛᱷᱞᱮᱴᱤᱠᱥ ᱥᱴᱮᱰᱤᱭᱟᱢ
 ᱵᱤᱨᱥᱟ ᱢᱩᱱᱰᱟ ᱯᱷᱩᱴᱵᱚᱞ ᱥᱴᱮᱰᱤᱭᱟᱢ
 ᱵᱤᱨᱥᱟ ᱢᱩᱱᱰᱟ ᱦᱚᱠᱤ ᱥᱴᱮᱰᱤᱭᱟᱢ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ